《兰州以山名北枕黄河城之西有唐帽山尤秀特彭司马幸庵先茔在焉地灵人杰堪舆家之说岂尽诬邪》
明代·郑岳

南望皋兰山，北枕大河流。山势相蜿蜒，河流去不休。

华夷界南北，关陜扼襟喉。中有唐帽山，高垄郁松楸。

灵气钟之人，元老克壮犹。边事久经略，樽俎运深筹。

作者简介：福建莆田人，字汝华。弘治六年进士。授户部主事。累迁江西左布政使。宁王朱宸濠夺大量民田，民立寨自保，宸濠欲加兵，岳持不可。后为李梦阳所讦，夺官为民。世宗即位，起抚江西。旋召为大理卿，陈刑狱失平八事，迁兵部左侍郎。后乞休归。有《莆阳文献》、《山斋集》。